ফের বোলপুরে অবৈধ বালি পাচার

বীরভূম: অজয় নদে অবিরাম অবৈধ বালি তোলার অভিযোগে তৎপরতা বাড়াল বোলপুর (Bolpur) থানার পুলিশ। সোমবার গভীর রাতে দেউলি–কাকুটিয়া (Deuli-Kakutia) এলাকার কাশিপুর মোড়ের কাছ থেকে বালি বোঝাই তিনটি ট্রাক্টর আটক করল পুলিশ। ঘটনায় ব্যাপক চাঞ্চল্য ছড়িয়েছে এলাকায় (District news)।

পুলিশ সূত্রে জানা গিয়েছে, দীর্ঘদিন ধরেই ওই অঞ্চলে রাতের অন্ধকারে নদী থেকে বেআইনিভাবে বালি তুলে পাচারের অভিযোগ উঠছিল। অভিযোগের ভিত্তিতেই এলাকায় নজরদারি বাড়ায় বোলপুর থানার পুলিশ। অভিযানের সময় তিনটি ট্রাক্টর থামানোর চেষ্টা করলে চালকেরা ট্রাক্টর ছেড়ে পালিয়ে যায়। পুলিশ ট্রাক্টরগুলির কোনও বৈধ নথি না পাওয়ায় সেগুলি আটক করে থানায় নিয়ে যায়।

আরও পড়ুন: ৩২ হাজার চাকরি বহাল আবহে আজ মুর্শিদাবাদে সভা মুখ্যমন্ত্রীর

অজয় নদ থেকে কীভাবে পুলিশি নজরদারি ফাঁকি দিয়ে বালি তোলা হচ্ছিল, তা খতিয়ে দেখতে তদন্ত শুরু করেছে বোলপুর থানার পুলিশ। অবৈধ বালিচক্রের সঙ্গে আর কে বা কারা জড়িত, সেটিও খতিয়ে দেখা হচ্ছে বলে জানা গেছে।